மற்ற திமிங்கில இனங்களைப் போலவே இந்த இனமும் அழியும் நிலையில்தான் இருக்கிறது. மனித நடவடிக்கைகள், கடற் சூழலில் மோசமான விளைவுகளை உண்டாக்கிக்கொண்டிருக்கின்றன. படகுகளில் மோதுவது, விற்பனைக்குப் பிடிப்பது, ஆழ்கடலில் ஆக்சிஜன் குறைபாடு போன்றவை திமிங்கிலச் சுறாக்களின் இறப்புக்கு முக்கியக் காரணங்களாகச் சொல்லப்படுகின்றன. அதைத் தாக்குப்பிடிக்க முடியாமல் திமிங்கிலங்கள் திணறி அழிந்துகொண்டிருக்கும் நிலையில், இவை உயிர்த்திருப்பது உண்மையில் ஆச்சர்யமான விஷயம்தான். இயற்கைப் பாதுகாப்புக்கான சர்வதேச ஒன்றியம், இந்த உயிரினத்தை சிவப்புப் பட்டியலில் குறிப்பிடும் அளவுக்கு எண்ணிக்கையில் குறைந்துள்ளன. பசிபிக் மற்றும் இந்தியப் பெருங்கடல்களில் இவற்றின் எண்ணிக்கை கடந்த 75 ஆண்டுகளில் 63 சதவிகிதம் குறைந்துவிட்டது. ஆனால், இந்தப் பகுதியில் இவை ஆரோக்கியமான எண்ணிக்கையில் இருக்கின்றன.